ربعي واكَول الغربة ماتراد! 2013
يم ربعي واكَول الغربة ماتراد!
قصيده جديده ( دمعه رجال )
للقيصر ابو فتيان ,ِ
..
بكَت مني الضوه وبين علية الليل
ومشة بجفني الزراكَ ورسم جوة هلال
دعيت الله يبدل اجتافي بالوجنات
لان يدري شثكَلها دمعة الرجال
اليسألني اعله طلسم ما ادوخن بي!!
بس اخذلي صفنة من انسأل عالحال
كلشي يجر نفس بعيوني شامت صار
الاخرس من اعبره اسأل وراية شكَال؟
ويم ربعي واكَول الغربة ماتراد!
الضحك ربهم وانه بعازة وجوه اثكَال
الضحك بالفاتحة والضحك يمي اخوان
شفرق الفاتحة اعله العافة ولفة وشال
حزن هذا يفكة بقطعة مال اقماش
ويفك حزنة لمفاركَ من يجي مرسال
وطحت بالكَاع بس بعيوونهم ضليت
واكَف يبقه لمن يوكَع الشلال
متت نجمة وغصب عالرتبة والجناز
الرضوا والمارضوا فوكَ الجتاف انشال
حبيبك حتى موته تحسه رفعة راس
بس انت ردت من الكرامة تنال
بخمس تيام حالف ب12 معصوم
12 عام ارتجي وماشفت خمس افعال
واذاقيم حبيبي بكثرة الحلفان
جا خليتك وطحت بعشكَ دلال
ونتلاكَة وعتب تترادم النظرات
وفوكَ اركَابنة ينرسم واقع حال
امن اصد ولكَة بركَبتك باقي اثر بوسات
وتصد الركَبتي وتلكة بركَبتي اعيال
وفهمني الربط بين العشكَ والسوكَ
شو تجمعنه نظرة ونفترك عالمال
خلي ابالك الصايغ يرد مهموم
والعامل يرد بجيوبة راحة بال
والتاجر ارق تلكَة بمخادة الريش
ترى بصفناتة يحسد نومة الحمال
نظرتي الثاقبة توصل كَلوب الناس
يهمني المحتوى يالتغوي بيك اشكال
اني الشيخ اقيمة بنصرة المظلوم
ماصد الربعتة شكثر بيها ادلال
على كلمة حبيبي وياك باني احلام
بس لاتالي تطلع (جلمة التنكَال)
اليمر بيه حلم لو وردي لو ماريد
كَبل بس هسى اريدك لو تمر جتال